
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/5 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	4 de febrer de 2019 

	Durada 
	des de les 19.00 fins a les 21.40 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Ramon Xandri i Solé, 2n tinent d’alcaldia


Una vegada verificada pel Secretari la constitució vàlida de l’òrgan, el President obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/4 de la Junta de Govern Local de la sessió duta a terme el dia 28 de gener de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 184/2019. Contracte menor d'obra – instal·lació d'elements per a l'Skatepark

	Favorable
	Tipus de votació: unanimitat

	Vist que, mitjançant Provisió d'inici de data 25 de gener de 2019, es va acreditar la necessitat d'aquest Ajuntament de comprar, subministrar i col·locar una miniramp feta a base de mòduls prefabricats per a l’Skatepark;
Vist que en relació a aquestes obres es disposa dels pressupostos següents:
- Happyludic Playground and Urban Equipment, SL, per un import de 12.245,00 €, més 21% d'IVA.
- Spoko Ramps, per un import de 20.757,60 €, més 21% d'IVA.
- Novatilu, SLU, per un import de 14.158,03 €, més 21% d'IVA.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte; i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determinar l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda: 
Primer. Formalitzar el contracte d'obres amb el contractista Happyludic Playground and Urban Equipment, SL, amb NIF núm. B63768550, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 12.245,00 €
Impostos: 2.571,45 €
Total: 14.816,45 €.
Segon. L'objecte del present contracte és dur a terme les obres de: Instal·lació d'elements per a l'Skatepark.
El codi CPV és el següent: 45233293-9.
Tercer. Aprovar la despesa corresponent a la prestació d’aquestes obres, amb càrrec a l'aplicació: 
Exercici     Aplicació pressupostària     Import          IVA/IGIC          Total
  2019                  3420 61900             4.876,03 €          21%          14.816,45 €
del vigent pressupost.
Quart. En tot cas, la factura haurà de contenir els següents esments:
DIR3 Codi d'entitat: L01252075. 
Cinquè. Una vegada realitzada la prestació, incorporar la factura i tramitar el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


	Expedient 226/2019. Contracte entre la Xarxa Audiovisual Local, SL i l'Ajuntament de Solsona (Solsona FM) per regular les condicions de producció, cessió i emissió del programa radiofònic "Ciutat Esportiva"

	Favorable
	Tipus de votació: unanimitat

	Es dóna compte del contracte a signar entre la Xarxa Audiovisual Local, SL i l’Ajuntament de Solsona (Solsona FM) pel qual es regulen les condicions de producció, cessió i emissió del programa radiofònic “Ciutat Esportiva” i que es transcriu tot seguit:
«Barcelona, 1 de gener de 2019
Reunits
D’una banda, la Xarxa Audiovisual Local, SL, amb CIF núm. B65908337 i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada pel Sr. Francesc Pena i Carbó, com a Conseller Delegat de la mateixa, segons escriptura de nomenament de càrrec, autoritzada pel Notari de Barcelona, Sr. Lluís Jou i Mirabent, de data 6 d’abril de 2018, amb número de protocol 941.
De l’altra, l'Ajuntament de Solsona, amb CIF núm. P2525700G i domicili social a Solsona, carrer del Castell núm. 20, 25280 Solsona, representat pel Sr. David Rodríguez i Gonzàlez, com a alcalde del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa de Comunicació Local, una plataforma única de continguts multimèdia i serveis adreçats als mitjans de comunicació local.
II. Que el Protocol General dels Serveis de la XAL (en endavant, el Protocol General), aprovat pel Consell d’administració de la XAL, desenvolupa el seu objecte social, i concretament fixa el desplegament estructurat i enuncia els objectius estratègics, els àmbits de suport i les obligacions assumides per la XAL i les diferents entitats que s’adhereixin al Protocol General. El Protocol General ha estat modificat darrerament pel Consell d’Administració de la XAL en sessió de data 4 d’octubre de 2018.
III. Que les emissores locals de municipis amb una població inferior als 10.000 habitants sovint no disposen d'una estructura professional suficient per produir continguts propis, motiu pel qual la XAL va decidir incentivar la producció de continguts propis per part d'aquestes entitats.
IV. Que l'Ajuntament de Solsona (en endavant, l’Entitat) és una entitat adherida al Protocol General dels Serveis de la XAL que gestiona la ràdio municipal Solsona FM (en endavant, La Ràdio) i ha presentat a la XAL un projecte de producció radiofònica que reuneix els requisits exigits per la XAL per tal de dur a terme aquesta col·laboració.
V. Que d’acord amb l’anterior, ambdues parts acorden la formalització del present contracte de producció, en base a les següents
Clàusules
Primera. Objecte
1. El present contracte té per objecte regular les condicions de producció, cessió i emissió d’una obra radiofònica anomenada “Ciutat Esportiva” (en endavant, el Programa), amb les següents característiques i d’acord amb el projecte presentat per La Ràdio que s’adjunta com a annex:
− Format i temàtica: Programa esportiu.
− Temporada d’emissió: 2019.
− Periodicitat: setmanal.
− Cost total de la coproducció: 6.510.-€, més l’IVA del 21%.
− Aportació econòmica de la XAL a la coproducció: 1.302.-€, més l’IVA del 21%.
Així mateix, és objecte del present contracte la cessió dels drets de propietat intel·lectual corresponents a la realització del Programa.
2. El Programa es realitza per a ser inclòs en la programació de La Xarxa, amb independència dels canals, mitjans o suports utilitzats per a la seva difusió. En conseqüència, podrà ser emès per cadascuna de les entitats adherides a La Xarxa, segons criteri i necessitats de la XAL i respectant l’acordat per la XAL amb les diverses entitats.
Segona. Condicions generals de producció
1. Les prestacions objecte d’aquest contracte s’hauran d’executar plenament durant l’exercici 2019, s’enregistrarà als estudis de La Ràdio i es lliurarà a través de la plataforma www.xarxamedia.cat de la XAL.
2. Atès el caràcter essencialment d’actualitat del producte radiofònic produït, l’hora i dia d’emissió assignat al Programa podrà ser modificat, sense previ avís, segons les necessitats i els criteris informatius, fins i tot estant el Programa en antena.
3. Correspon a La Ràdio fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
4. Sense perjudici de l’anterior, La Ràdio assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a la Internet (web, bloc, xarxes socials, etc.) que se’n derivin o siguin inherents a la seva producció radiofònica. Aquestes tasques comportaran la introducció de les previsions de continguts, el manteniment de la ràdio a la carta amb explicitació dels continguts de cada fitxer d’àudio, l’elaboració d’informació per a la seva difusió, el manteniment actiu de la interacció amb els oients, la difusió dels continguts a través de les xarxes socials del Programa, la pujada de fotos, vídeos o altres formats de continguts relacionats amb el Programa, la presentació d’enquestes i fòrums i la incorporació de links recomanats. Tot l’anterior, a fi i efecte de proporcionar la millor informació i promoció del Programa.
5. Així mateix, aniran a càrrec de La Ràdio les següents despeses:
- Les despeses ocasionades per tasques de producció: premsa, altres materials de documentació i arxiu, missatgeria, obsequis a l’audiència, lloguer i/o ús d'estudis, d'equipaments i/o de material tècnic i tecnològic de qualsevol tipus (inclosos els telèfons mòbils per a ús del personal aportat per La Ràdio), en tant no sigui aportat per la XAL, d’acord amb el previst en l’apartat 3 anterior.
- Les despeses ocasionades per tasques de col·laboració: atenció als convidats, taxis i altres despeses de desplaçament, premis i obsequis i, en general, tota classe de dietes i serveis adreçats o requerits pels col·laboradors, convidats i personal aportat per La Ràdio.
6. La Ràdio es compromet a que les persones que aporta i que conformen l’equip del Programa no realitzin per a qualsevol altre mitjà del mateix sector una producció radiofònica d’igual o anàloga naturalesa, ni amb el mateix títol, concurrent o en competència, amb la que és objecte del present contracte. Aquest compromís serà vigent mentre el Programa formi part de la programació de La Xarxa i durant els dotze mesos posteriors a la seva finalització. En cas que La Ràdio tingui interès en realitzar una producció radiofònica d’igual o anàloga naturalesa, amb el mateix títol o similar, haurà d’indemnitzar a la XAL amb un import equivalent al 75% del percebut per La Ràdio durant els darrers dotze mesos de relació amb la XAL.
7. La Ràdio s'obliga a mantenir la XAL informada de qualsevol modificació substancial que pugui afectar a la producció del Programa. La XAL, així mateix, podrà requerir en qualsevol moment a La Ràdio que justifiqui que el Programa s'està executant d'acord amb la descripció del presentada a la XAL i haurà de posar a disposició de la XAL els materials produïts. En cas d'incompliment la XAL podrà rescindir el contracte.
Tercera. Autonomia
La relació contractual derivada del present contracte és una relació purament mercantil, per la qual cosa La Ràdio conserva plenament la seva independència d’actuació i organització.
Tot el personal que executi les prestacions contractades dependrà únicament de La Ràdio a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
Quarta. Vigència
Amb independència de les estipulacions relatives als drets de propietat intel·lectual, aquest contracte entrarà en vigor a la data de la seva signatura i finalitzarà el dia 31 de desembre de 2019.
Cinquena. Promoció i publicitat
1. La XAL podrà contractar espais publicitaris per a la seva inclusió en el Programa, dins els límits legalment establerts, i podrà celebrar també contractes de patrocini, d’acord amb el que disposa l’article 24 de la Llei General de Publicitat. Si fos el cas, el conductor del Programa haurà d’esmentar, en el decurs del mateix, les empreses anunciants i patrocinadores en els termes que s’estableixin en els corresponents contractes de difusió publicitària i de patrocini formalitzats entre la XAL i les empreses anunciants.
2. En qualsevol cas La Ràdio no podrà acordar la inserció de publicitat o patrocini, ni arribar a acords de col·laboració promocionals amb tercers sense la prèvia autorització de la XAL.
Sisena. Drets d’explotació
1. Les parts tindran la consideració de coproductores del Programa en la proporció corresponent a les aportacions econòmiques realitzades per cadascuna en el desenvolupament de l’objecte del present contracte.
2. La Ràdio cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre el Programa i la totalitat dels seus components creatius.
3. La Ràdio declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Ràdio s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte.
4. En qualsevol cas, es presumirà que La Ràdio ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
5. Així mateix, La Ràdio ha de comptar amb la cessió i/o autorització dels drets d’explotació de la imatge i nom (i els que se’n deriven del seu ús) de les persones que li prestin serveis relacionats amb el present contracte, amb fins acreditatius, promocionals i/o publicitaris de la XAL/La Xarxa, i com a conseqüència de la seva col·laboració professional.
6. Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
7. La Ràdio lliurarà a la XAL, si aquesta li ho sol·licita, còpia de la documentació que acrediti les cessions i/o autoritzacions de drets efectuades al seu favor.
8. La XAL, com a titular per tant de tots els drets d'explotació sobre el Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
9. L’import total del contracte inclourà expressament tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Setena. Imatge corporativa
1. El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Ràdio. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
2. Als efectes d’imatge pública i corporativa, en el desenvolupament de la seva activitat professional, el personal aportat per La Ràdio serà identificat sempre com a personal de La Xarxa, sense perjudici del reconeixement de la relació laboral que els uneix amb La Ràdio.
Vuitena. Contraprestacions econòmiques
1. L’Entitat percebrà, com a import d’aquest contracte, una quantitat total de mil tres-cents dos euros (1.302.-€), més l’IVA del 21%. Els imports deguts seran satisfets mensualment i de forma proporcional. L’Entitat emetrà una factura mensual amb indicació de l’import i l’IVA a aplicar. Els imports s’abonaran prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
2. L’import total del contracte suposa que L’Entitat assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia Ràdio o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. L’Entitat en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les televisions adherides, a les entitats de gestió de drets corresponents i, posteriorment, liquidada per aquestes als seus legítims creditors.
3. L’Entitat ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Novena. Cessió
L’Entitat no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, L’Entitat serà responsable de fer conèixer al tercer les condicions previstes en aquest document les quals seran vinculants per a les parts.
Desena. Notificacions
Per la producció, realització i coordinació del present contracte i tot allò que se’n derivi, seran interlocutors habituals de les parts els respectius coordinadors dels departaments d’Informatius. A aquests efectes les parts designen les següents adreces de correu: La Ràdio: direccio@solsonafm.cat / la XAL: tmiedes@laxarxa.com. 
Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Ràdio designa com a adreça per a qualsevol comunicació relacionada amb aquest contracte l’adreça de correu electrònic gerencia@ajsolsona.cat / la XAL l’adreça serveisjuridics@laxarxa.com.
Onzena. Resolució del contracte
1. Són causes de resolució general del contracte les següents:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim d’un (1) mes respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Són causes de resolució unilateral del contracte, per part de la XAL, les següents:
a) La manca d’adequació per part de La Ràdio respecte de la qualitat tècnica, artística i lingüística del Programa, d’acord amb l’establert en el present contracte.
b) La manca de dotació pressupostària que no permeti fer efectiva la despesa derivada del contracte.
3. La resolució del contracte no tindrà efectes sobre els continguts radiofònics efectivament lliurats i els drets d’explotació cedits i la contraprestació econòmica a satisfer pels mateixos.
4. La Ràdio s’obliga a incloure les condicions de resolució del contracte abans reflectides en tots els contractes tècnics i artístics que formalitzi amb tercers per la producció del Programa. En cas de no fer-ho, i en qualsevol cas, la XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Validesa del contracte
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Tretzena. Protecció de dades de caràcter personal
Responsable del tractament: Xarxa Audiovisual Local, SL
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029)
Telèfon: 935 08 06 67
Correu electrònic: serveisjuridics@laxarxa.cat
Delegat de Protecció de Dades: Servei d’Assessoria Jurídica de la XAL
Base jurídica del tractament: Reglament General de Protecció de Dades 2016/679
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals
Finalitat del tractament: gestionar i tramitar l’execució d’aquest contracte
Destinataris: no estan previstes cessions de dades
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Catorzena. Legislació i jurisdicció aplicable
El present contracte té caràcter mercantil i es regirà pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document en el lloc i la data de l’encapçalament.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contracte esmentat i facultar l’alcalde per a la seva signatura.


 
	Expedient 253/2019. Contracte de coproducció radiofònica entre la Xarxa Audiovisual Local, SL i l'Ajuntament de Solsona (Solsona FM) pel magazine matinal La Central

	Favorable
	Tipus de votació: unanimitat

	Es dóna compte del contracte de coproducció radiofònica a signar entre la Xarxa Audiovisual Local, SL i l’Ajuntament de Solsona (Solsona FM) pel magazine matinal La Central i que es transcriu tot seguit:
«Barcelona, 1 de febrer de 2019
Reunits
D’una banda, la Xarxa Audiovisual Local, SL, amb CIF núm. B65908337 i domicili a Barcelona (08028), Travessera de les Corts, núm. 131-159, Recinte Maternitat - Pavelló Cambó, representada pel Sr. Francesc Pena Carbó, com a Conseller Delegat de la mateixa, segons escriptura de nomenament de càrrec, autoritzada pel Notari de Barcelona, Sr. Lluís Jou i Mirabent, de data 6 d’abril de 2018, amb número de protocol 941.
De l’altra, l'Ajuntament de Solsona, amb CIF núm. P2525700G i domicili social a Solsona, carrer del Castell núm. 20, 25280 Solsona, representat pel Sr. David Rodríguez i Gonzàlez, com a alcalde del mateix.
Ambdues parts, es reconeixen mútua i recíprocament la capacitat suficient per a contractar i obligar-se i
Manifesten
I. Que la Xarxa Audiovisual Local, SL (en endavant, XAL) és una societat mercantil limitada de capital íntegrament públic creada per la Diputació de Barcelona, per a la gestió del servei públic de caràcter econòmic de suport i foment de la comunicació audiovisual local; amb aquest objectiu, gestiona La Xarxa, una plataforma única de continguts multimèdia i serveis adreçats als mitjans de comunicació local.
II. Que la XAL és la impulsora de la convocatòria per a la coproducció de magazines territorials per a l’any 2019, amb l’objectiu d’estimular la cooperació i el treball en xarxa entre les ràdios locals adherides a la XAL mitjançant la coproducció i emissió per part de les ràdios de magazines territorials cadascun dels quals comptarà amb la participació d’un mínim de tres emissores i així contribuir a l’oferta de programació en directe de les ràdios amb una oferta àmplia de proximitat.
III. Que l'Ajuntament de Solsona (en endavant, La Productora), que té per objecte entre d'altres, i en virtut dels seus estatuts, la producció radiofònica, i compta amb l’experiència i els mitjans tècnics, materials i humans necessaris per a desenvolupar les activitats pròpies del seu objecte amb la màxima eficiència i qualitat, ha presentat a la XAL un projecte per a la producció d’un programa radiofònic.
IV. Que La Productora és una entitat adherida al Protocol General de Serveis de la XAL i d’acord a l’establert a l’esmentat Protocol General, la XAL actua com a estructura de concertació, cooperació i coordinació de les seves entitats adherides en benefici del mateix sector per tal de garantir-ne la seva viabilitat i singularitat en el territori i col·labora amb elles compartint els objectius i estratègies que permeten optimitzar els recursos disponibles en benefici d’una millor oferta de continguts i serveis; i, en tant que estructura de coordinació, coprodueix o encarrega la producció de programes a les televisions de proximitat o a aquelles productores que presentin propostes d’interès per a la XAL i/o per a les seves entitats adherides.
V. Que els Procediments de Contractació de la XAL estableixen, al seu article 3.2.2, que la contractació audiovisual s’adjudicarà de manera directa quan el contractista sigui una de les entitats adherides al Protocol General de Serveis de la XAL, en tenir, per raó de la seva adhesió a l’esmentat Protocol, la facultat de produir o coproduir programes i continguts, tot cedint els drets d’explotació a la societat.
VI. Que La Productora ha adquirit la totalitat dels drets de propietat intel·lectual, industrial i d’imatge que necessàriament hagi d’aportar per al desenvolupament de la seva activitat professional i el resultat que se’n derivi.
VII.- Que és d’interès de la XAL que La Productora realitzi el programa radiofònic que a continuació s’especifica per a la qual cosa les parts formalitzen el present contracte de coproducció, en base a les següents
Clàusules
Primera. Objecte
El present contracte té per objecte regular les condicions de coproducció, cessió, distribució i emissió de dos programes (en endavant, el Programa) amb les següents característiques:
- Títol: “La Central”
- Sinopsi: Magazine matinal que posa al dia de l’actualitat de la zona de la Catalunya Central, amb notícies, entrevistes, reportatges, seccions, tertúlies i espais de participació de sectors de la població de diversos àmbits (escolars, esportius, etc)
- Entitats col·laboradores: Ràdio Sallent, Ràdio Sant Fruitós, Ràdio 010, Solsona FM i Castellet Ràdio
- Periodicitat: de dilluns a divendres, de 8.00 a 11.00 h
- Temporada: 2019
- Període previst d’emissió: del 01/02/2019 a 31/07/2019 i del 02/09/2019 a 31/12/2019.
Així mateix, és objecte del present contracte la cessió dels drets de propietat intel·lectual corresponents a la realització del Programa.
Segona. Condicions generals de la producció
1. El Programa es produirà als estudis de Ràdio Sallent (entitat encarregada de coordinar la realització de les tasques de producció del Programa amb les altres ràdios participants) i s'emetrà en directe per totes les emissores implicades en la producció, d’acord amb el projecte presentat a la XAL.
2. Correspon a La Productora fer-se càrrec dels serveis i prestacions de direcció, conducció i locució, redacció, guionització, producció, documentació i tots aquells que se'n derivin per a l’elaboració i emissió del Programa, els quals prestarà amb el seu propi personal i/o col·laboradors els quals duran a terme les tasques assignades sota les directrius de la persona responsable de la direcció/conducció del Programa.
3. Sense perjudici de l’anterior, La Productora, assumirà, mitjançant el seu equip (i en coordinació amb els responsables de l’àrea digital de la XAL), les tasques d’actualització diària i manteniment dels continguts del Programa a Internet (web, bloc, xarxes socials, etc.) que se’n derivin o siguin inherents a la seva producció audiovisual.
4. La Productora s'obliga a mantenir la XAL informada de qualsevol modificació substancial que pugui afectar a la producció del Programa.
Tercera. Autonomia
La relació contractual derivada del present contracte és una relació purament mercantil, per la qual cosa La Productora conserva plenament la seva independència d’actuació i organització.
Tot el personal que executi les prestacions contractades dependrà únicament de La Productora a tots els efectes, no produint-se en cap cas entre la XAL i aquest personal les obligacions pròpies d’una relació laboral, civil, mercantil ni de cap altra mena.
Quarta. Vigència
Amb independència de les estipulacions relatives als drets d’explotació, el present contracte serà vigent des de la data de la seva signatura fins el dia 31 de desembre de 2019.
Cinquena. Drets d’explotació
1. La Productora declara i està en disposició d’acreditar que compta amb les autoritzacions i cessions de drets d’autor que corresponguin a tercers, de qualsevol obra preexistent i original (guió, argument, música o de qualsevol tipus) que d’alguna forma s’hagi incorporat al Programa. Igualment, La Productora s’obliga a sol·licitar i obtenir per escrit les autoritzacions i cessions de drets d’autor que corresponguin al personal que li presti els serveis relacionats amb l’objecte d’aquest contracte. En qualsevol cas, es presumirà que La Productora ha adquirit en exclusiva els drets pertinents i amb facultat de cessió a tercers, essent en conseqüència responsable en exclusiva, davant de qualsevol reivindicació o reclamació judicial o extrajudicial que pogués presentar-se per tercers, hagin o no participat directament en la realització de la producció.
Tot l’anterior, per a un àmbit territorial mundial i durant el temps màxim de vigència que la legislació permet per a l’explotació dels drets.
2. Així mateix, i d'acord amb els articles 88 i següents de la Llei de Propietat Intel·lectual, la cessió dels drets d'explotació presumeix l'autorització dels guionistes per a realitzar, en la forma d'emissió de l'obra, les modificacions estrictament exigides pel sistema de programació del mitjà, sense perjudici, en tot cas, dels drets morals reconeguts en l’article 14.4 de l'esmentada llei, que únicament podran ser exercitats sobre la versió definitiva. A aquests efectes, La Productora portarà a terme les accions que resultin oportunes per tal d’evitar i/o perseguir actuacions de tercers en relació als drets de propietat intel·lectual que es derivin del programa i que tinguin relació amb la seva prestació.
3. La XAL podrà requerir l’elevació a escriptura pública dels contractes que recullin les cessions de drets de propietat intel·lectual sobre el Programa i els seus components creatius, a fi de garantir l’efectivitat dels drets d’explotació que li corresponguin d’acord amb l’establert en el present contracte. La XAL assumirà les despeses derivades de l’elevació a escriptura pública.
4. Tot l’anterior, sense perjudici de l’obligació que correspongui assumir a la XAL o les seves entitats adherides en el seu cas, amb les entitats de gestió col·lectiva de drets d’autor.
5. La Productora cedeix a la XAL i aquesta adquireix, en exclusiva i amb facultat de cessió a tercers, durant el màxim temps de protecció establert per la legislació vigent i per a la seva explotació en qualsevol país del món, per qualsevol mitjà o canal de difusió, tots els drets d'explotació (i de forma especial, els de comunicació pública, transformació, reproducció i distribució, inclosos el subtitulat o doblatge a qualsevol idioma) que eventualment li poguessin correspondre sobre el Programa i la totalitat dels seus components creatius.
6. La XAL, com a titular per tant de tots els drets d'explotació sobre el Programa, el podrà promoure i comercialitzar, de forma exclusiva per si mateixa o fent ús de la facultat de cessió a tercers, com consideri més convenient, mitjançant qualsevol tipus de comunicació pública, difusió i/o transmissió (analògica o digital), gratuïta o amb contraprestació, a través de ràdio, satèl·lit o cable, televisió, Internet, xarxes socials, cinema, vídeo, DVD, telefonia mòbil i en qualsevol suport o format, procediment tècnic o sistema d’explotació existent al mercat.
7. L’import total del contracte inclourà expressament, a més de la remuneració pels serveis contractats, tota remuneració que, en concepte de drets d’autor o altres drets de Propietat Intel·lectual, industrial i imatge, correspongui als respectius autors i/o titulars per la seva cessió a la XAL.
Sisena. Contraprestacions econòmiques
1. La Productora percebrà, com a import d’aquest contracte, la quantitat de catorze mil euros (14.000.-€), més l’IVA del 21%, a raó de mil quatre-cents euros (1.400.-€) mensuals, amb excepció del mes d’agost.
2. Aquest import s’abonarà a partir de l’inici de les emissions dels Programa, prèvia presentació de factura a la XAL, a 30 dies de la data de recepció de la factura sempre i quan aquesta hagi estat presentada abans del dia 10 del mes següent al del servei objecte de contractació. S’estableix el dia 5 com a únic dia de pagament mensual. En la factura es desglossarà l’import corresponent a l’IVA.
3. L’import total del contracte suposa que La Productora assumirà totes les despeses, retribucions i costos de qualsevol tipus que origini la contractació dels mitjans humans, materials i tècnics necessaris per a la realització de la producció, incloent totes les retribucions de drets d’autor i d’imatge, propietat intel·lectual o industrial, de la pròpia productora o del autors/titulars dels drets, amb total responsabilitat de les seves obligacions de caràcter laboral, civil, mercantil i fiscal. La Productora en cap cas podrà, per tant, exigir el pagament de quantitats addicionals per la producció, cessió i lliurament del Programa en les condicions estipulades. Queda exclosa de forma expressa d’aquesta obligació, la remuneració derivada per la comunicació pública del Programa, que serà directament satisfeta per la XAL o, en el seu cas, per les entitats adherides, a les entitats de gestió de drets corresponents i, posteriorment, liquidada per aquestes als seus legítims creditors.
4. La Productora ha declarat i acreditat trobar-se al corrent de pagament de les seves obligacions fiscals i laborals que l’habiliten per a la realització de l’activitat professional objecte del present contracte.
Setena. Cessió
La Productora no podrà cedir els drets i obligacions derivats del present contracte, llevat d’autorització expressa de la XAL. En el cas de que la XAL autoritzi l’esmentada cessió, La Productora serà responsable de fer conèixer al tercer les condicions previstes en aquest document les quals seran vinculants per a les parts.
Vuitena. Publicitat
1. La XAL podrà contractar espais publicitaris per a la seva inclusió en el Programa, dins dels límits legalment establerts, i podrà també celebrar contractes de patrocini per segons el que disposa l’article 24 de la Llei General de Publicitat. A aquests efectes, i d’acord amb les directrius de la XAL, el Programa s’entregarà amb els corresponents talls/blocs per a la inclusió de publicitat.
2. La Productora es compromet a no introduir en el Programa cap tipus de menció o al·lusió publicitària o propagandística, no acceptades expressament per la XAL. En aquest sentit, la XAL podrà requerir l’eliminació –o eliminar directament– aquells continguts del Programa que es puguin considerar publicitat il·lícita d’acord amb la legislació vigent.
3. A requeriment de la XAL, La Productora garanteix l’aparició del personal aportat per la XAL en les campanyes publicitàries o altre tipus de promocions dels continguts i serveis prestats per la XAL. No obstant això, qualsevol forma de promoció que incideixi en els drets al nom i la pròpia imatge de les persones implicades serà tractada de forma respectuosa i de conformitat amb la legislació vigent.
Novena. Imatge corporativa
El Programa serà identificat sempre i a tots els efectes com a programació de La Xarxa, sense perjudici del reconeixement dels drets morals que corresponguin als autors i/o a La Productora. En qualsevol cas, la marca La Xarxa figurarà sempre en qualsevol tipus de promoció i haurà d’aparèixer, de forma única, en tots els micròfons o suports identificatius de qualsevol tipus utilitzats per a la producció del Programa.
Desena. Notificacions
1. Per la producció, realització i coordinació del Programa i tot allò que se’n derivi del mateix, inclòs el correcte lliurament del mateix o la seva comunicació a tercers, les parts designen les següents adreces de correu: La Productora: intervenció1@ajsolsona.cat / direccio@solsonafm.cat i la XAL: tmiedes@laxarxa.cat.
La XAL no serà responsable de totes aquelles comunicacions o trameses de material que no siguin lliurades directament a l’anterior adreça. En conseqüència, correspondrà a La Productora assumir els perjudicis causats, a ella o a la XAL, per les comunicacions o trameses de material que no siguin lliurats directament a l’adreça indicada.
2. Com a domicili de notificacions, correspondència i facturació s’estableixen els que figuren a l’encapçalament d’aquest contracte. En especial seran vàlides les comunicacions realitzades per correu electrònic. A aquests afectes La Productora designa com a adreça per a qualsevol comunicació relacionada amb aquest contracte l’adreça de correu electrònic intervenció1@ajsolsona.cat / direccio@solsonafm.cat i la XAL l’adreça administracio@laxarxa.cat.
Onzena. Resolució del contracte
1. El present contracte s’extingirà, amb caràcter general, per les següents causes:
a) El venciment del termini de vigència establert.
b) El mutu acord d’ambdues parts.
c) La renúncia unilateral i anticipada de qualsevol d’elles, mitjançant comunicació prèvia, per escrit, amb un preavís mínim de quinze dies (15) respecte la data en la que es pretengui la seva finalització.
d) A opció de la part complidora, l’incompliment de qualsevol de les obligacions que legal o contractualment corresponen a l’altra part.
2. Per causa de la naturalesa dels serveis contractats les parts acorden que en el supòsit d) del paràgraf anterior, la part renunciant o incomplidora haurà d’indemnitzar a l’altra amb una quantitat equivalent al 20% de l’import total del contracte.
3. Són causes de resolució unilateral del contracte, per part de la XAL, les següents:
a) La declaració de concurs o insolvència de La Productora en qualsevol altre procediment.
b) La manca d’adequació per part de La Productora respecte de la qualitat tècnica, artística i lingüística del Programa, d’acord amb l’establert en el present contracte.
c) La manca de dotació pressupostària de la XAL que no permeti fer efectiva la despesa derivada del contracte.
d) La pèrdua de La Productora de la condició d'entitat adherida al Protocol General de Serveis de la XAL per qualsevol causa, sense que es generi cap dret d'indemnització a favor seu.
4. La Productora s’obliga a incloure les condicions de suspensió del Programa i resolució del contracte abans estipulades en tots els contractes tècnics i artístics que formalitzi amb tercers per a la producció del Programa. En cas de no fer-ho, i en qualsevol cas, La XAL no serà responsable davant cap reclamació de tercers afectats per l’exercici de les facultats de resolució contemplades.
Dotzena. Protecció de dades de caràcter personal
Responsable del tractament: Xarxa Audiovisual Local, SL
Direcció postal: Travessera de les Corts, núm. 131-159, Recinte Maternitat - Pavelló Cambó, Barcelona (08029)
Telèfon: 935 08 06 67
Correu electrònic: serveisjuridics@laxarxa.cat
Delegat de Protecció de Dades: Servei d’Assessoria Jurídica de la XAL
Base jurídica del tractament: Reglament General de Protecció de Dades 2016/679
RGPD 679/2016: 6.1.b) Tractament necessari per a l'execució d'un contracte en el qual l'interessat és part o per a l'aplicació a petició d'aquest de mesures precontractuals
Finalitat del tractament: gestionar i tramitar l’execució d’aquest contracte
Destinataris: no estan previstes cessions de dades
Conservació de les dades: Durant el temps necessari per complir amb la finalitat per la qual es van recaptar i per determinar les possibles responsabilitats que es poguessin derivar d'aquesta finalitat i del tractament de les dades
Exercici de drets: Vostè pot exercir els seus drets d'accés, rectificació, supressió, limitació i oposició al tractament de la informació sobre les seves dades personals, comunicant-vos amb l'adreça de correu electrònic: serveisjuridics@laxarxa.cat.
Tretzena. Validesa del contracte
El present contracte constitueix expressió completa i exclusiva del que ha estat acordat entre les parts, i substitueix totes les propostes orals o escrites, i qualsevol altra comunicació existent entre ambdues amb anterioritat a la data actual.
La declaració de nul·litat total o parcial d’alguna de les seves clàusules, que no sigui de naturalesa essencial per a l’existència del mateix, serà tinguda per no posada, sense que això invalidi o afecti de cap forma a la resta de clàusules i pactes, i sense perjudici de la voluntat de les parts d’esmenar les referides clàusules amb l’objecte de preservar els interessos comuns i l’objectiu del contracte.
Catorzena. Legislació i jurisdicció
El present contracte té caràcter mercantil i es regirà principalment pel seu clausulat i les normes mercantils i civils aplicables als de la seva naturalesa.
Per a la resolució de les seves diferències i controvèrsies, les parts renuncien expressament als seus furs, i se sotmeten voluntàriament als jutjats i tribunals de la ciutat de Barcelona.
I, en prova de conformitat, ambdues parts signen el present document en el lloc i la data que figura al principi d’aquest contracte.»
A proposta del regidor delegat de Comunicació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contracte esmentat i facultar l’alcalde per a la seva signatura.


	Expedient 264/2019. Contracte de subministrament d'energia tèrmica mitjançant aigua calenta a la Torre Viladot situada al C/ Gaudí

	Favorable
	Tipus de votació: unanimitat

	Es dóna compte del contracte de subministrament d'energia tèrmica mitjançant aigua calenta a la Torre Viladot del C/ Gaudí de Solsona i que es transcriu tot seguit:
«Contracte de subministrament d'energia tèrmica mitjançant aigua calenta a la Torre Viladot del C/ Gaudí de Solsona
A la ciutat de Solsona, el dia 29 de gener de 2019
D’una part JJV, major d’edat, veí de Solsona, com a representant de Recuperació Forestal, SL, amb CIF núm. B25314972, de nom comercial Ecotermik i amb domicili al carrer de l’Esdevenidor, s/n, de Solsona.
I per altra part David Rodríguez i González, alcalde de Solsona i en representació de l’Ajuntament de Solsona, amb seu a Solsona, al carrer del Castell, 20, i CIF núm. P2525700G.
Intervenen
Ambdues parts reconeixen la capacitat legal necessària per l’atorgament d’aquest contracte, en l’ interès i en nom en el que actuen.
Exposen
1. Que en data 21 de març del 2012 l’Ajuntament de Solsona, va instal·lar en un terreny de la seva propietat, un equip tèrmic de biomassa (estella forestal), per tal d’escalfar l’Escola bressol municipal de Solsona, situada al carrer d’Antoni Gaudí, que a més permetia la connexió del mateix mòdul a altres usuaris.
2. Que l’Ajuntament de Solsona recentment ha condicionat la Torre Viladot i, en data 30 de gener del 2017, va contractar fer una escomesa amb tub tèrmic des del mòdul Ecotermik fins a l’ esmentada casa per tal de dotar-la del servei de calefacció.
3. Que Recuperació Forestal, SL és dedica a la fer instal·lacions de biomassa per a usos industrials i domèstics alhora que s’ocupa també del seu subministrament i el manteniment com està fent dels de l’any 2012 a l’Escola bressol municipal.
4. Que ambdues parts han convingut en aquest contracte per tal que Ecotermik – Recuperació Forestal, SL escalfi aquest centre descrit anteriorment regint-se amb les següents
Pactes i condicions
Primer – Objecte
L’objecte del contracte és el subministrament per par d’Ecotermik – Recuperació Forestal, SL de l’energia tèrmica necessària per escalfar una vivenda de l’edifici Torre Viladot esmentat anteriorment en l’exposició.
Segon – Equip tèrmic
L’Ajuntament de Solsona com a propietari del terreny on hi ha instal·lat l’equip, continua cedint l’espai necessari per l’equip i per la seva càrrega de combustible mentre duri el subministrament tèrmic i dos anys més, sense poder cobrar-ne cap tipus de lloguer ni cap tipus d’indemnització a l’hora de finalitzar el servei.
Tercer – Destinació
L’energia tèrmica subministrada es destinarà a escalfar una vivenda de l’edifici esmentat anteriorment.
Quart – Entrada en vigor i durada
El present contracte tindrà vigor a partir del dia 11 d’octubre del 2018 encara que sigui amb efectes retroactius, i, s’acorda per un període de dos anys, el subministrament és prorrogarà de forma expressa per períodes bianuals.
Cinquè – Obligacions de l'usuari i del subministrador
L’usuari assumeix les obligacions següents:
a) A no fer un mal ús de la instal·lació de l’ interior de l’edifici, ja que pot afectar indirectament l’equip tèrmic.
b) A fer-se càrrec del consum elèctric dels equips.
c) A comunicar a la empresa subministradora qualsevol tipus de deficiència dels equips, ja sigui produïda per un mal funcionament intern, per algun incident, etc.
d) A facilitar la descarrega del material a l’equip tèrmic.
e) A controlar les instal·lacions i aparells de l’ interior de l’edifici que tinguin relació amb els KWh Consumits, com per exemple termòstats, radiadors, etc.
f) A pagar el preu estipulat en els temes convinguts a més de l’ Import sobre el Valor Afegit (IVA) en el percentatge que sigui d’obligat compliment en cada moment.
g) A fer un ús racional dels Kwh tèrmics.
El Subministrador està obligat a:
a) Mantenir l’equip en bon estat tècnic i visual.
b) A subministrar tot el combustible necessari per aconseguir la temperatura de confort a la vivenda.
c) A fer l’extracció de cendres de l’equip tèrmic.
d) A fer-se càrrec de totes les peces i mà d’obra que s’hagi de canviar , ja sigui produït pel desgast o per possibles avaries ocasionades pel funcionament de l’equip.
Sisè – Manipulacions del sistema
En quant a la instal·lació interior de les edificacions, es posaran d’acord l’empresa subministradora i l’usuari per tal de fer els canvis més rentables en la instal·lació interior de l’edifici.
L’usuari no podrà fer canvis que augmentin el consum d’energia tèrmica sense comunicar-ho a Ecotermik.
Setè – Reparacions
Seran a càrrec exclusiu del subministrador totes les reparacions i manteniments de l’equip tèrmic. L’usuari o la seva assegurança tan sols se’n hauran de fer càrrec si es produeix algun desperfecte a l’equip degut a algun mal ús del mateix o en cas d’algun accident produït per l’usuari.
Vuitè – Renda 
Per calcular la renda, és a dir el preu per Kwh, s’ha agafat de referència el contracte tèrmic que té l’Ajuntament de Solsona per l’Escola Bressol i s’ha conservat el mateix preu per kilowat. La renda d’aquest subministrament es pacta per un preu de 0.09320 €/Kwh = 93.20 €/Mwh (noranta-tres euros amb vint cèntims el Megawat hora) durant un any més l’IVA corresponent, pagadores durant el mes següent al mes del consum.
El no pagament de dues mensualitats, encara que no siguin consecutives, serà objecte de finalització d’aquest contracte, i, el subministrador podrà deixar de subministrar el servei, encara que disposarà d’un període de dos anys per tal d’emportar-se’n l’equip tèrmic.
Novè – Regularització de la Renda
La instal·lació de l’equip disposa d’un comptador d’ultrasons per tal de mesurar els de Kilowatts/hora tèrmics consumits. Aquest comptador servirà per com a base de lectura per facturar el consum tèrmic.
Desè – Augment de la Renda
La renda s’actualitzarà cada any durant el mes de gener després de conèixer l’augment anual de l’Increment de Preus al Consum Espanyol (IPC) del subgrup de "Carburantes y Combustibles”.
Serà vàlida com a notificació l’augment efectuat en la factura de subministrament respecte la factura precedent.
Onzè – Modificació del contracte
Aquest contracte es podrà modificar en tot moment signant un annex les dues parts.
Dotzè – Ampliacions
En cas que l’Ajuntament de Solsona vulgui ampliar el servei a altres usuaris, haurà de donar-hi la conformitat l’empresa subministradora per saber els possibles consums posteriors.
Tretzè – Renúncies 
En cas que l’usuari vulgui rescindir el contracte ho haurà de comunicar a Ecotermik – Recuperació Forestal, SL per escrit tres mesos abans de la finalització del servei.
Catorzè – Notificacions 
L’entitat subministradora designa per a rebre notificacions el seu domicili: C/ de l’Esdevenidor, s/n, de Solsona.
Quinzè – Litigis 
Per a qualsevol litigi que es pugui derivar d’aquest contracte, ambdues parts, se sotmeten expressament a la jurisdicció dels Jutjats i Tribunals de Solsona, amb renúncia expressa al seu propi fur.
Ambdues parts, en prova de la conformitat a tot el que antecedeix, signen el present document que s’estén per duplicat exemplar a un sol efecte, en el lloc i la data indicats al començament.»
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el conveni esmentat i facultar l’alcalde per a la seva signatura.


CULTURA

	Expedient 246/2019. Bar Casal – utilització material

	Favorable
	Tipus de votació: unanimitat

	Vista la sol·licitud presentada i subscrita per MG, representant del Bar Casal, en què demana poder utilitzar 60 cadires des del dia 28 de febrer al dia 7 de març, per dur a terme sopars durant el Carnaval;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


 
EDUCACIÓ
	Expedient 240/2019. INS Francesc Ribalta – eleccions sindicals del professorat de centres públics, dia 12 de març

	Favorable
	Tipus de votació: unanimitat

	Vista la sol·licitud presentada i subscrita per FRA, amb DNI núm. *865V, representant de l'INS Francesc Ribalta, en què demana poder disposar d’una urna el dia 12 de març, per dur a terme les eleccions sindicals del professorat de centres públics;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


HISENDA
	Expedient 265/2019. Aprovació dels padrons fiscals corresponents al 4t trimestre de 2018 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del quart trimestre de l’any 2018;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar els padrons fiscals corresponents al quart trimestre de l’any 2018 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 12 de febrer de 2019 al 12 d’abril de 2019, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


 
PARCS I JARDINS
	Expedient 261/2019. Escola Arrels – poda arbres pujada del Seminari

	Favorable
	Tipus de votació: unanimitat

	Vista la sol·licitud presenta i subscrita pel representant de l'Escola Arrels, amb NIF núm. G25293234, en què demana que es podin les branques dels arbres situats a la pujada del Seminari, a l'indret del tanatori, ja que les rames rasquen tot el lateral de l'autocar que porta els nens de l'escola de primaria i de la llar d'infants a l'activitat de piscina;
A proposta del regidor delegat de Parcs i jardins,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda concedir el que sol·licita.


PROMOCIÓ ECONÒMICA
	Expedient 243/2019. 15a edició Fira del Trumfo i la Tòfona de Catalunya – utilització espais públics i material i serveis

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, amb DNI 78152009X, com a presidenta del Consell Comarcal del Solsonès, en què, amb motiu de la celebració, els dies 9 i 10 de març de 2019, de la 15a edició de la Fira del Trumfo i la Tòfona de Catalunya, sol·licita l’autorització per a l’ocupació dels espais que tot seguit es relacionen:
- plaça del Camp per a la venda de trumfos i tòfones, fira de productes alimentaris i Festa del Vi
- sala cultural de l’Ajuntament: dissabte, 9 de març, de les 11.00 a les 14.00 hores per un tast de vins
- sala de plens de l’Ajuntament: diumenge, 10 de març, de les 12.00 a les 13.00 hores per a l’acte de lliurament del Premi Bufet
- Sala Polivalent en cas de pluja per a poder-hi realitzar la Fira;
Així com la cessió dels materials i serveis següents:
- ús dels serveis públics de sota el monument de la plaça del Camp
- ús de l’espai de sota el monument per a poder-hi desar material de la Fira, així com del congelador que hi ha en aquest espai
- 15 tanques d’obra
- dos bidons, graelles, quatre safates i quatre pinces per a coure carn
- taulers, cavallets i cadires per a 150 persones a la plaça del Camp per al dinar de firaires del dissabte
- 10 taules grans de plàstic i 50 cadires a la sala cultural de l'Ajuntament per a la cata de vins de dissabte
- 30 taules de plàstic a la plaça del Camp per a la Festa del Vi
- l'equip de so gran pels dos dies de la Fira a la plaça del Camp. El dissabte, 9 de març, de les 20.00 a les 22.00 hores, poder disposar del tècnic de so
- 5 illes de contenidors: matèria orgànica, rebuig i envasos
- activar la megafonia del nucli antic durant els dies de la Fira
- un escenari petit a la plaça del Camp durant els dos dies de la Fira
- la cuineta que té l'Agència a la plaça del Camp durant els dos dies de la Fira
- deixar lliure d’aparcament tota la plaça del Camp durant l’horari de la Fira
- tallar la circulació del trànsit a la plaça del Camp deixant una via d’accés a la plaça pel passeig nou (Kinoko), en un únic sentit
- posar l'adhesiu amb les dates de la Fira al panell informatiu de l'entrada de Solsona ubicat al polígon industrial Els Ametllers;
A proposta dels regidors delegats de Promoció econòmica, de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


SUBVENCIONS
	Expedient 237/2019. Subvenció Diputació de Lleida – reparació dels filtratges de la piscina petita del complex esportiu municipal

	Favorable
	Tipus de votació: unanimitat

	En el BOP núm. 137, de 6 d’octubre de 2005, es van publicar les Bases generals reguladores de l’atorgament de subvencions de la Diputació de Lleida i els seus organismes autònoms;
Vista també la normativa reguladora de les subvencions nominatives i excepcionals de la Diputació de Lleida i els seus organismes autònoms;
Atès que durant aquest any 2019 l’Ajuntament de Solsona té prevista la reparació dels filtratges de la piscina petita del complex esportiu municipal;
A proposta de l’alcalde,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda sol·licitar a la Diputació de Lleida una subvenció per la reparació dels filtratges de la piscina petita del complex esportiu municipal.


	Expedient 219/2019. Subvenció Departament de Cultura – novetats editorials que constin al Sistema d'Adquisició Bibliotecària

	Favorable
	Tipus de votació: unanimitat

	Al DOGC núm. 7792, de 21 de gener de 2019, es va publicar la Resolució CLT/48/2019, de 9 de gener, per la qual es donava publicitat a l’acord del Consell d’Administració de l’Oficina de Suport a la Iniciativa Cultural, per la qual s’aprovava la convocatòria en l’àmbit de les biblioteques, per a la concessió en espècie, per a l’adquisició de novetats editorials en català o en occità destinades a les biblioteques del Sistema de Lectura Pública de Catalunya per a l’any 2019;
Vist que, d’acord amb les bases específiques publicades al DOGC núm. 7784, de 9 de gener de 2019, a les biblioteques centrals comarcals de municipis entre 5.000 i 20.000 habitants els correspon una subvenció de 6.000,00 € en novetats editorials que constin al Sistema d’Adquisició Bibliotecària;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acollir-se a la convocatòria més amunt esmentada i sol·licitar una subvenció al Departament de Cultura una subvenció de 6.000,00 € en novetats editorials a escollir que constin al Sistema d’Adquisició Bibliotecària.


	Expedient 218/2019. Subvenció Departament de Cultura – adquisició de llibres i diaris

	Favorable
	Tipus de votació: unanimitat

	Al DOGC núm. 7792, de 21 de gener de 2019, es va publicar la Resolució CLT/49/2019, de 9 de gener, per la qual es donava publicitat a l’acord del Consell d’Administració de l’Oficina de Suport a la Iniciativa Cultural, per la qual s’aprovava la convocatòria en l’àmbit de les biblioteques, per a la concessió de subvencions, en règim de concurrència no competitiva, per a l’adquisició de llibres i de diaris destinats a les biblioteques del Sistema de Lectura Pública de Catalunya per a l’any 2019;
Vist que, d’acord amb les bases específiques publicades al DOGC núm. 7784, de 9 de gener de 2019, a les biblioteques centrals comarcals de municipis entre 6.000 i 10.000 habitants els correspon una subvenció de 9.000,00 € en novetats editorials que constin al Sistema d’Adquisició Bibliotecària;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda acollir-se a la convocatòria més amunt esmentada i sol·licitar una subvenció al Departament de Cultura una subvenció de 9.000,00 € per a l’adquisició de llibres i diaris.


URBANISME
	Expedient 109/2019. Llicència urbanística – reformar 14 habitacions de les plantes baixa i primera de la residència assistida per a gent gran, Pl. Antoni Guitart, 2

	Favorable
	Tipus de votació: unanimitat

	Vista la sol·licitud presentada i subscrita per Fundació Privada Hospital Pere Màrtir Colomés, amb NIF núm. G25023813, en què demana llicència d'obres per reformar 14 habitacions, per adaptar-les a les normes vigents en matèria accessibilitat, situades a les plantes baixa i primera de la residència assistida per a gent gran situada a la plaça d'Antoni Guitart, 2, (exp. Mj2019/1);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Concedir la llicència sol·licitada, amb les condicions detallades a continuació:
- És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
- En cas de preveure una ocupació de la via pública a causa de les obres a executar (extracció de runes, amuntegament de material), caldrà que se sol·liciti explícitament l’autorització i, en qualsevol cas, una alteració en la mobilitat urbana hauria de ser considerada per la Policia Local i, per tant, advertida pel sol·licitant.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 139/2019. Llicència urbanística – obrir una porta de pas al soterrani de l'antic hospital d'en Llobera seu del Consell Comarcal del Solsonès

	Favorable
	Tipus de votació: unanimitat

	Vista la sol·licitud presentada i subscrita pel Consell Comarcal del Solsonès, amb NIF núm. P7500009A, en què demana llicència d'obres per obrir una porta de pas al soterrani de l'antic hospital d'en Llobera, seu del Consell Comarcal del Solsonès, (exp. NA2019/3);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Concedir la llicència sol·licitada, amb les condicions detallades a continuació:
- És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
- En cas de preveure una ocupació de la via pública a causa de les obres a executar (extracció de runes, amuntegament de material), caldrà que se sol·liciti explícitament l’autorització i, en qualsevol cas, una alteració en la mobilitat urbana hauria de ser considerada per la Policia Local i, per tant, advertida pel sol·licitant.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

